Document ID: /roh_data/filtered/fineweb-2-filterrobots_roh.jsonl.gz/58004

11 persunas blessadas tras fieu artifizial
- Sonda, 1.8.2015, 11:42
Ad Ettingen en il chantun Basilea-Champagna èn 11 persunas sa blessadas tar in fieu artifizial. Sco quai che la Polizia chantunala communitgescha n'haja quai dà nagins grev blessads.
Las bleras persunas blessadas hajan arsentadas u donns da l'udida. Las blessuras han pudì vegnir tractadas ambulantamain en l'ospital.
L'accident è capità tar in'occurrenza d'ina firma. Ina u pliras rachetas sajan explodidas avant ch'ir en l'aria, rapporta la polizia. Tras quai sajan las bavrolas da laschar ir rachetas cupitgadas ed il fieu artifizial saja sajettà tras la fulla d'aspectaturs.
RR novitads 11:00